Foto: REUTERS/ Jonathan Ernst 20 yanvarda rasman AQSh prezidentiga aylangan Donald Tramp prezidentligining ilk kuni unga qarshi yangi noroziliklar bilan ajraldi, Trampning o‘zi esa birinchi farmonlarini imzoladi. Tramp inauguratsiyasi marosimi Vashingtonda bo‘lib o‘tdi. Bu marosimninng bevosita guvohi bo‘lish uchun Vashingtonning markaziy xiyoboni – Milliy xiyobonga 900 ming dan bir milliongacha odam kelgan. Tramp o‘z nutqida harakatlarga chorladi va mamlakatni tiklash zarurligini aytdi. U yig‘ilganlar oldida Amerikani "yana kuchli, mag‘rur, boy va xavfsiz" qilishga va’da berdi. Ko‘plab OAV Trampning nutqini "millatchilik" ruhida bo‘lganini ta’kidlashgan.